Gardîyanan tepişteyê nêweşê epîlepsîyî Fewzî Fîdanî rê îşkence kerd ke Zîndanê Xarpêtî de hucreyê yewkesî de tepişîyeno.
Fewzî Fîdanî bi rayîrê telefonî dapîra xo Rahîme Fîdan de qisey kerd  û qala îşkenceyî kerde. Rahîme Fîdan pare kerd ke gardîyanan tornê ci rê îşkence kerdo û vat: ''Tornê mi vat ke gardîyanan eşt hucreyê înan  ser û da înan ro. Tornê mi rê cezaya muebede dîyabî û hucreyê yewkesî de tepişîyeno. O mîyanê rewşêka zehmete de yo. Tornê mi nêweş o. La bi keyfî hucreyê yewkesî de tepişîyeno û îşkence vîneno.''
Dayîke Rahîme Fîdan wina dewam kerd: ''Tornê mi de fitik est o. Tepişteyî wazenê wa rayaumûmîye vengê înan bieşnawa. Ganî wayîtê tornê mi û embazanê xo bêro vejîyayene. Ez nêweşîyanê xo ra nêeşkena şora ey bivînê. Ez wazena wa nê kerdişê keyfîyî biqedê û tepişteyê nêweşî bêrê dermankerdene.''
